En betinget købsaftale indeholder de samme oplysninger som en almindelig købsaftale. En betinget købsaftale indeholder dog også betingelser, der skal være opfyldt, før købsaftalen er bindende. Det kan fx være et betinget salg af din nuværende bolig. Det kan nemlig føles usikkert at skulle skrive under på en købsaftale uden at have solgt sin nuværende bolig. Derfor bliver der tilføjet en betingelse i købsaftalen, hvor køber får solgt sin nuværende bolig inden for en periode, der bliver aftalt med sælger. Dette salg skal som regel ske inden for et par måneder. På denne måde kommer køber ikke til at skulle betale for to boliger. Du skal dog være opmærksom på reglerne i forhold til en betinget købsaftale. Som sælger kan man nemlig give fortrinsret til andre købere med et højere bud. Hvis der dukker potentielle købere op med et højere bud end dig, kan sælger vælge at tilbyde boligen til dem i stedet, medmindre du gør handlen ikke betinget indenfor den aftalte frist.